Hyesan
<s>Hyesan čita se He San (korejski: 혜산시) je grad) od 192,680 stanovnika (174,015 u centru) na sjeveru Demokratske Narodne Republike Koreje u provinciji Ryanggang.</s>

<s>On je administrativni centar Provincije Ryanggang, koja je osnovana  1954.</s>

<s>Geografske karakteristike</s>

<s>Hyesan leži u gornjem toku rijeke Jalu na kineskoj granici.</s><s>Novi most prijateljstva podignut je 1986., pa se odtad puno trgovine sa Kinom odvija preko grada.</s><s>Prvi most je podignut još 1936. ali je više puta razrušen.</s>

<s>Okolica grada je planinski kraj bogat šumama, tu se nalazi i najviša planina u zemlji Baekdu visoka 2.750 m.</s>

<s>Grad ima vrlo hladnu kontinentalnu klimu sa prosječnom temperaturom od -16.6 °C u januaru i 19.8 °C u augustu.</s><s>Najniža temperatura od -42 °Czabilježena je u januaru 1915.</s>

<s>Administrativno je podjeljen na 25 dongova (kvartova) i 4 
ria (sela), tako da 90.3 % njegovih stanovnika živi u urbanim a 9.7% u ruralnim dijelovima.</s>

<s>Historija 
Zbog strateške pozicije na sjeveru još na početku Dinastije Joseon 1421. podignuta je nova utvrda, na mjestu urušene starije.</s><s>Njen najvažniji dio Paviljon Kwaegung, danas je najveća atrakcija grada.</s><s>U vrijeme Japanske okupacije otpočela je ekspoatacija šuma pa se razvila drvna industrija.</s><s>Željeznička pruga prema lukama na Japanskom moru izgrađena je 1937.</s>

<s>Hyesan je poznat po sjevernkorejsko - kineskom joint venture rudniku bakra Mladost, za čiji je nesmetan rad između 2004 - 2007. podignuta hidroelektrana Samsu snage 50 000 kW.</s>

<s>Grad je poznat i po velikom spomeniku podignutom u spomen na Bitku kod Pochonba, u kojoj su korejsko - kineski gerilci u junu 1937. pobjedili japanske vojnike.</s>

<s>Privreda i obrazovanje
Pored bakra i drvne industrije Hyesan je danas poznat po brojnim tvornicama koje proizvode mašine, metalnu galanteriju, obuću, tekstil i betonske cijevi.</s><s>Poznat je i po borovnicama i specijalnom hmelju od kog se proizvodi pivo čuveno po cijeloj zemlji.</s>

<s>Hyesan je i univerzitetski grad sa medicinskim, rudarskim, agronomskim, šumarskim, pedagoškim fakultetom.</s>

<s>Izvori</s>

<s>Vanjske veze</s>

<s>Hyesan [혜산시] 
Gradovi u Sjevernoj Koreji</s>

